ขอรบกวนปรึกษาคุณค่ะ ดิฉันมีอาการหายใจไม่ทั่วท้อง หายใจได้ไม่ลึก เหมือนคนทานข้าวอิ่มมากเกินไป ทั้งทานอาหารไปน้อยมากไม่ถึงครึ่งจากที่ทานปกติ(ปกติเป็นคนทานเยอะมากค่ะ) นอกจากหายใจไม่ทั่วท้องแล้ว ก็ไม่มีอาการอย่างอื่น หรืออาการปวดท้องเลยค่ะ เลยอยากทราบว่าจะเป็นอาการเบื้องต้นของโรคอะไรหรอเปล่าคะ
สวัสดีค่ะ อาการหายใจไม่ทั่วท้อง หายใจไม่อิ่ม อาจเกิดจาก-โรคเกี่ยวกับทางเดินหายใจเช่น โรคหอบหืดจากหลอดลมหดตัวแคบลง โรคปอดอักเสบหรือติดเชื้อ อาจพบร่วมกับอาการไข้ ไอ หอบเหนื่อย-ระบบทางเดินหายใจถูกกีดขวาง หรือมีสิ่งแปลกปลอมติดอยู่ เช่น มีเมล็ดผลไม้หรือก้างปลาติดอยู่ในลำคอ-โรคกรดไหลย้อน ทำให้จุกหรือแสบร้อนบริเวณคอ หรือแน่นอกร่วมด้วยได้-โรคหัวใจเช่นกล้ามเนื้อหัวใจขาดเลือดเฉียบพลัน และภาวะหัวใจวาย มักมีอาการแน่นหน้าอกแบบตื้อๆเหมือนมีของหนักมาทับ เหนื่อยง่ายมากขึ้น ขาบวม นอนราบไม่ได้หากทำให้มีอาการท้องอืด กินได้น้อย คลื่นไส้ด้วย น่าจะเกี่ยวกับเรื่องกรดไหลย้อนมากที่สุดแนะนำพบแพทย์เพื่อตรวจร่างกายยืนยันการวินิจฉัยอีกครั้งการดูแลตัวเองเบื้องต้น งดการออกแรงหนัก อยู่ในที่อากาศถ่ายเทดี กินแล้วไม่นอนทันที นั่งหัวสูงไว้ก่อนอย่างน้อย 3 ชม และไม่กินอาหารมื้อใหญ่จนเกินไป